ສະມາຄົມມິດຕະພາບ ຫວຽດນາມ – ລາວ ທີ່ນະຄອນ ຫຼວງວຽງຈັນ ໄດ້ຈັດພິທີສະ ເຫຼີມສະຫຼອງສົ່ງທ້າຍປີເກົ່າ ແລະ ຕ້ອນຮັບປີໃໝ່ຂຶ້ນໃນວັນ ທີ 28 ມັງກອນນີ້ທີ່ສູນການຄ້າ ອາຊຽນມໍ ນະຄອນຫຼວງວຽງ ຈັນ, ເປັນກຽດເຂົ້າຮ່ວມພິທີມີ ທ່ານ ໄຊສົມພອນ ພົມວິຫານ ກຳມະການກົມການເມືອງສູນ ກາງພັກ ປະທານສູນກາງແນວ ລາວສ້າງຊາດ, ທ່ານ ລຽນ ທີ ແກ້ວ ກຳມະການສູນກາງພັກ ລັດຖະມົນຕີ ກະຊວງກະສິກຳ-ປ່າໄມ້, ທ່ານ ຫວຽດບ່າຮຸ່ງ ເອກ ອັກຄະລັດຖະທູດວິສາມັນຜູ້ມີ ອຳນາດເຕັມ ແຫ່ງ ສສ ຫວຽດ ນາມ ປະຈຳລາວ ພ້ອມດ້ວຍ ບັນດາແຂກທີ່ຖືກເຊີນ. ໃນພິທີ, ທ່ານ ວິໄຊ ນະ ວຽງຈັນ ປະທານສະມາຄົມມິດຕະພາບຫວຽດນາມ-ລາວ ໄດ້ຂຶ້ນມີຄຳເຫັນ ຊຶ່ງທ່ານໄດ້ ກ່າວເຖິງຜົນງານການເຄື່ອນ ໄຫວຂອງສະມາຄົມຕະຫຼອດ ໄລຍະທີ່ຜ່ານມາ ມີທັງດ້ານດີ ແລະ ດ້ານຕັ້ງໜ້າ ເປັນຕົ້ນແມ່ນ ໄດ້ປະກອບສ່ວນເຂົ້າໃນການ ສ້າງສາພັດທະນາເສດຖະກິດ – ສັງຄົມຂອງປະເທດ, ເສີມ ຂະຫຍາຍມູນເຊື້ອວັດທະນະ ທຳອັນດີງາມຂອງສອງຊາດ ຫວຽດນາມ – ລາວ, ລາວ-ຫວຽດນາມໃຫ້ຄົງຢູ່ຕະຫຼອດ ກາລະນານ, ມີຄວາມຮັກແພງ ສາມັກຄີ, ຊ່ວຍເຫຼືອຊຶ່ງກັນ ແລະ ກັນ, ພິເສດແມ່ນໄດ້ສຳ ເລັດການສະເຫຼີມສະຫຼອງປີ ແຫ່ງຄວາມສາມັກຄີພິເສດ ຫວຽດນາມ-ລາວ, ລາວ-ຫວຽດ ນາມ, ໄດ້ຊ່ວຍເຫຼືອຜູ້ທີ່ໄດ້ຮັບ ຜົນກະທົບຈາກໄພພິບັດທາງ ທຳມະຊາດ ແລະ ວຽກງານ ອື່ນໆ, ຈາກນັ້ນ ທ່ານຍັງໄດ້ ຕາງໜ້າໃຫ້ຄະນະສະມາຄົມ ມິດຕະພາບຫວຽດນາມ – ລາວ ອວຍພອນການນຳພັກ – ລັດ ແລະ ປະຊາຊົນຊາວລາວ, ພີ່ ນ້ອງຊາວຫວຽດນາມ ທີ່ດຳລົງ ຊີວິດຢູ່ໃນດິນແດນປະເທດລາວ ຈົ່ງມີຄວາມຜາສຸກໂຊກດີ ແລະ ປະສົບຜົນສຳເລັດໃນໜ້າທີ່ ການງານ. ທ່ານ ວິໄລວົງ ບຸດດາຄຳ ປະທານສະມາຄົມມິດຕະພາບ ລາວ-ຫວຽດນາມ ໄດ້ກ່າວວ່າ: ລາວ-ຫວຽດນາມ ເຄີຍມີມູນ ເຊື້ອອັນດີງາມແຫ່ງຄວາມສາ ມັກຄີແບບພິເສດມາແຕ່ຍາວ ນານ, ມີແມ່ນ້ຳລຳເຊຕິດຈອດ ກັນແຕ່ເໜືອຕະຫຼອດໃຕ້, ໄດ້ ປະກອບສ່ວນເຂົ້າໃນການປົດ ປ່ອຍປະເທດຊາດໃນເມື່ອ ກ່ອນ ປະຕິບັດສອງໜ້າທີ່ຍຸດ ທະສາດ ປົກປັກຮັກສາປະເທດ ຊາດ ແລະ ສ້າງສາປະເທດ ຊາດ. ໃນໂອກາດທີ່ມີຄວາມ ໝາຍນີ້ ຂໍໃຫ້ບັນດາສະຫາຍ ຈົ່ງສືບຕໍ່ສົ່ງເສີມຊຸກຍູ້ ແລະ ຮັກສາຮີດຄອງປະເພນີໃຫ້ລູກ ຫຼານສືບທອດຕະຫຼອດໄປ ຂໍ ອວຍພອນໃຫ້ປະທານສູນກາງ ແນວລາວສ້າງຊາດ, ທ່ານທູດ, ທ່ານຍິງ-ທ່ານຊາຍ ຈົ່ງມີສຸຂະ ພາບເຂັ້ມແຂງ ແລະ ສືບຕໍ່ທຸ ລະກິດຂອງທ່ານຕະຫຼອດໄປ. (ຂ່າວ: ແສງຈັນ)